Logistikapataljon

Logistikapataljon (Logistics battalion) on Kaitseväe keskalluvusega Diviisi alluvuses olev pataljonisuurune logistilise tagalateenistuse väeosa. Pataljon asub Lääne-Harju vallas Paldiskis. Pataljoniülem on kolonelleitnant Tambet Mäe. Diviisi logistikapataljoni põhiülesanded on: allüksuste lahinguvalmiduse tagamine logistiliste ülesannetega sõjaaja üksuste formeerimise korraldamine ning allüksuste ettevalmistamine kaitseväe struktuuriüksustele logistilise toetuse osutamine sõjaväelise väljaõppe korraldamine kaitseväe logistilise erialaväljaõppe toetamine Logistikapataljoni struktuuri kuuluvad: Staap 1. õppekompanii 2. õppekompanii Diviisi logistikapataljon loeb ennast esimese Eesti Vabariigi aegse auto-tanki rügemendi järeltulijaks. Auto-tanki rügement, mis koondas endas tollase Eesti sõjaväe soomusautod ja kergetankid, loodi 9. aprillil 1919 soomusautode kolonnina. Selle nime all osaleti ka kaheksa soomusautoga Vabadussõjas. 1923 formeeriti väeosa ümber auto-tanki divisjoniks, 1928 auto-tanki rügemendiks. Põhitöö väeosa kaasajastamisel tegi ära kolonel Jaan Lutsar, kes oli väeosa ülem kuni 1934. aastani. Rügement asus Tallinnas, kuid selle allüksusi oli erinevatel aegadel ka Valgas, Jõhvis, Narvas, Elvas ja Tapal. 25. juunil 1992 loodi soomusautode kolonni õiglusjärglasena Kaitsejõudude Peastaabi Autokompanii. 1992. aastal asus Autokompanii Tallinnas Lauliku 4a (endistes Nõukogude mobilisatsioonikütuseladudes). 1992. aasta suvel toimus tulevahetus Marja tn 4 asuvas baasis, kuid ei õnnestunud seda üle võtta. Edukamalt läks 1993, kui asuti Marja tn 4. Kuu aega elati venelastega koos staabimajas. Suurel kasarmul ei olnud siis veel aknaid ega kütet. Maja remonditi, 6 kuud oldi õue peal telgis. 1994 oli autokompanii isikkoosseis 57 meest, ülem oli nooremleitnant Arni Ilves. 1997. aastal formeeriti Kaitsejõudude Peastaabi Autokompanii ümber tagalapataljoniks. 1999. aastal juurutati pataljonis esimesena Eestis ajateenijate esindusmehe süsteem, mis on uut tüüpi koostööorgan ajateenijate ja ülemate vahel. 2002. aastal moodustati Kaitseväe logistikakeskus ja pataljon allutati logistikakeskusele. 2005. aastal nimetati väeosa Kaitseväe Logistikakeskuse Lahingteenindustoetuse Väljaõppekeskuseks (KV LogK LttVÕK). Struktuuriliselt koosnes "pataljon" aga omakorda brigaadi lahinguteenidustoetuse pataljonist ja transpordipataljonist. Samal ajal oli probleeme kitsa infrastruktuuriga ja ajateenijate elamis- ning väljaõppetingimused jätsid soovida. 2009. aastal jagati Kaitseväe logistikakeskuse lahinguteenindustoetuse väljaõppekeskuse brigaadi lahinguteenindustoetuse pataljon (KV LogK LttVÕK BrLttP) kaheks ja Kaitseväe logistikakeskuse alluvusse jäänud Kaitseväe logistikakeskuse lahinguteenindustoetuse väljaõppekeskuse (KV LogK LttVÕK) nimetati logistikapataljoniks. Teine pool nimetati tagalapataljoniks, mis viidi 1. jalaväebrigaadi koosseisu asukohaga Paldiskis. Alates 20. märtsist 2015 paiknes logistikapataljon alaliselt Ämaris äsja valminud kasarmuhoonetes, kuhu on loodud tänapäevased väljaõppe- ja töötingimused nii ajateenijatele kui pataljoni staabile. 2021. aastast paikneb logistikapataljon Paldiski linnakus. August Nieländer 1919 Albert Ojasson 1919 Hans Vanaveski 1919–1923 Jaan Lutsar 1923–1934 Jakob Vende 1934 Mart Tuisk 1934–1936 Johannes Remmel 1936–1939 Jaan Pinding 1939 Rimant Tšernauskas 1992 Arni Ilves 1992–1994 Alar Vihman 1994–1995 Aivar Jaeski 1995–1999 Boris Püssa 1999–2001 Eero Rebo 2001–2002 Andrus Toss 2002–2003 Argo Ristisaar 2003–2005 Rudolf Jeeser 2005–2007 Taivo Rõkk 2007–2008 Marek Sügis 2008–2010 Gunnar Havi 2010–2012 Avo Virk 2012 Ragnar Koemets 2012–2014 Andres Kraav 2014–2017 Argo Reidla 2017-2020 Tambet Mäe 2020- Kaitseväe Logistikakeskus Logistika Transport Tagalapataljon Logistikapataljon paikneb tänasest alaliselt Ämari linnakus Logistikapataljon andis ajateenijaid reservi saates üle ka Ämari linnaku. Kaitsevägi, 9. juuni 2021. Pataljon kaitseväe kodulehel